Disciplina: Educaţie tehnologică şi aplicaţii practice

Clasa a V-a, Unitatea de învăţare - Tehnologii de preparare a hranei

**Reguli de aranjare a mesei**

 Aranjarea mesei se face în funcţie de :

* tipul mesei: obişnuită sau festivă
* momentul zilei: mic dejun, prănz sau cină
* numărul de persoane
* numărul felurilor de mâncare

REGULI ESENŢIALE ÎN ARANJAREA CORECTĂ A MESEI

Aceasta este modalitatea cea mai simplă de aranjare mesei şi poate fi modificată în funcţie de preparate.

- Masa se acoperă cu faţă de masă

- Farfuriile se aşează la 1-2 cm de marginea mesei ; prima este farfuria-suport (pe care nu se serveşte niciun fel de mâncare), pe care se pun celelalte farfurii astfel încât farfuria pentru primul fel să fie deasupra; farfuria pentru salată sau unt se pune în stânga farfuriei-suport.

- Tacâmurile se aşează de la exterior spre interior : furculiţele se pun în stânga farfuriei, cu dinţii (furcheții) în sus, cuţitele se pun în dreapta farfuriei, cu tăişul spre farfurie lingurile se pun în dreapta farfuriei cu cupa (căușul) în sus , linguriţa/furculiţa pentru desert va fi în faţa farfuriei, cu mânerul spre stînga,cuţitul pentru desert va fi pus în faţa farfuriei, cu mânerul spre dreapta

- Paharele se aşează deasupra cuţitelor, oblic, la dreapta farfuriei-suport

- Dacă avem invitaţi putem aranja masa după următorul aranjament:

*Limbajul secret al tacâmurilor folosit la sfârşitul servirii mesei:*



Fișă de lucru

 BUNELE MANIERE LA MASĂ

 Clasificaţi enunţurile de mai jos, astfel:

* scrieţi lângă ele **AŞA DA**, dacă consideraţi că sunt corecte
* scrieţi lângă ele **AŞA NU**, dacă consideraţi că sunt incorecte

Înainte de masă este obligatoriu să ne spălăm pe mâini.

Ne ridicăm de la masă chiar dacă nu au terminat toţi de mâncat.

Masa începe cu „Poftă bună!”

Pe durata mesei putem să ne băgăm sub masă, să balansăm scaunul.

Folosim corect tacâmurile, nu lovim cu ele în masă sau farfurie.

Mâncăm cu gura închisă, nu plescăim.

Vorbim cu gura plină.

Dacă copiii vor ceva, pot să ceară de la ceilalţi, spunând „Te rog!” şi „Mulţumesc!” atunci când primesc.

Ne ştergem pe mâini pe faţa de masă.

Ne ştergem pe mâini folosind şerveţelul.

Este frumos să criticăm felurile de mâncare servite.

Încheiem masa mulţumind pentru masă.